Qishloq xoʻjaligi sohasiga ilgʻor raqamli texnologiyalarni joriy qilishning qoʻshimcha chora-tadbirlari toʻgʻrisida
(resolution, 2025-08-15)

Oʻzbekiston Respublikasi Prezidentining “Oʻzbekiston Respublikasi qishloq xoʻjaligini rivojlantirishning 2020 — 2030-yillarga moʻljallangan strategiyasida belgilangan vazifalar ijrosini samarali tashkil etishga doir qoʻshimcha chora-tadbirlar toʻgʻrisida” 2022-yil 7-iyundagi PQ-273-son qarori ijrosini taʼminlash, shuningdek, qishloq xoʻjaligi sohasiga ilgʻor raqamli texnologiyalarni keng joriy qilish orqali yer va suv resurslaridan samarali foydalanish, ekinlar holatini monitoring qilishning idoralararo axborot tizimlarini joriy etish maqsadida Vazirlar Mahkamasi qaror qiladi: 1. Quyidagilarni nazarda tutuvchi “Agroplatforma” axborot tizimidan foydalanishni tashkil etish tartibi toʻgʻrisidagi nizom 1-ilovaga muvofiq tasdiqlansin: axborot tizimining maqsadlari, funksiya va vazifalari, axborot tizimi ishtirokchilari oʻrtasida axborot almashish tartibi; axborot tizimi operatori va foydalanuvchining huquq va majburiyatlari, axborot tizimida foydalanuvchining roʻyxatdan oʻtish tartibi; axborot tizimidan foydalanuvchilar oʻrtasida elektron hujjatlar almashish va texnik xizmatlar koʻrsatish tartibi. 2. Oʻzbekiston Respublikasi Hukumatining 2-ilovaga muvofiq ayrim qarorlariga oʻzgartirish va qoʻshimchalar kiritilsin. 3. Oʻzbekiston Respublikasi Hukumatining 3-ilovaga muvofiq ayrim qarorlari oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Resublikasi qishloq xoʻjaligi vaziri A.B. Voitov zimmasiga yuklansin. 1. Mazkur Nizom “Agroplatforma” axborot tizimining (keyingi oʻrinlarda — “Agroplatforma” AT) maqsadi, funksiyalari va vazifalari, axborot tizimi ishtirokchilari oʻrtasida elektron hujjatlar almashinuvi hamda axborot tizimidan foydalanishni tashkil etish tartibini belgilaydi. 2. Ushbu Nizomda quyidagi asosiy tushunchalar qoʻllaniladi: “Agroplatforma” AT — Oʻzbekiston Respublikasi Qishloq xoʻjaligi vazirligining (keyingi oʻrinlarda — Qishloq xoʻjaligi vazirligi) “Raqamli qishloq xoʻjaligi” yagona integratsion platformasi tarkibiga kiruvchi hamda paxta, boshoqli don, meva-sabzavotlar yetishtirish uchun imtiyozli kreditlarni ajratish, qishloq xoʻjaligi mahsulotlari yetishtiruvchilarga shaffoflik tamoyilida xizmat koʻrsatish imkoniyatlarini taʼminlab beradigan axborot tizimi; “CropAgro” AT — qishloq xoʻjaligi yerlaridan foydalanuvchilarning takliflarini qabul qilish, qishloq xoʻjaligi ekinlarini elektron joylashtirish, kelishish, maʼlumot va hisobotlarni shakllantirish uchun foydalaniladigan axborot tizimi*; buyurtmalar — qishloq xoʻjaligi korxonalari tomonidan taʼminotchi va xizmat koʻrsatuvchi tashkilotlarga qishloq xoʻjaligi mahsulotlarini yetishtirishda sarflanadigan mineral oʻgitlar, yoqilgʻi-moylash materiallari, elektr energiyasi, texnik xizmatlar va boshqa mahsulot, xizmatlarga boʻlgan ehtiyojlar uchun buyurtmalar; vakolatli organ — Oʻzbekiston Respublikasi Qishloq xoʻjaligi vazirligi; ishtirokchi — “Agroplatforma” ATdan foydalanishda ishtirok etuvchi yuridik shaxslar (Qishloq xoʻjaligi vazirligi, Suv xoʻjaligi vazirligi, Iqtisodiyot va moliya vazirligi huzuridagi Soliq qoʻmitasi, Oʻzbekiston fermer, dehqon xoʻjaliklari va tomorqa yer egalari kengashi, Qoraqalpogʻiston Respublikasi Vazirlar Kengashi, viloyatlar va Toshkent shahar, tuman (Quvasoy shahar) hokimliklari, Iqtisodiyot va moliya vazirligi huzuridagi Qishloq xoʻjaligini davlat tomonidan qoʻllab-quvvatlash jamgʻarmasi, qishloq xoʻjaligi korxonalariga xizmat koʻrsatuvchi tijorat banklari, sugʻurta tashkilotlari va boshqa tashkilotlar); tizimning huquqiy operatori — “Raqamli qishloq xoʻjaligi” yagona integratsion platformasi tarkibiga kiruvchi barcha axborot va geoaxborot tizimlarini joriy etish, tizimlardan foydalanuvchilar oʻrtasida shartnomaviy munosabatlarni muvofiqlashtirish uchun masʼul boʻlgan “Agrosanoatni raqamlashtirish markazi” MCHJ; tizimning texnik operatori — “Agroplatforma” ATni hamkorlikda ishlab chiquvchi, ishga tushirish, texnik va dasturiy jihatdan qoʻllab-quvvatlashni amalga oshiruvchi “UZINFOCOM” davlat axborot tizimlarini yaratish va qoʻllab-quvvatlash boʻyicha yagona integrator” MCHJ; foydalanuvchi — belgilangan tartibda “Agroplatforma” ATda roʻyxatdan oʻtgan qishloq xoʻjaligi mahsulotlari ishlab chiqaruvchisi; shaxsiy kabinet — “Agroplatforma” ATda zarur axborotni joylashtirish va undan foydalanishni taʼminlaydigan individual sahifa; qishloq xoʻjaligi korxonalari — tashkiliy-huquqiy shaklidan qatʼi nazar, paxta, boshoqli don, meva-sabzavot va boshqa qishloq xoʻjaligi mahsulotlari yetishtiruvchi korxonalar. 3. “Agroplatforma” AT faoliyatini tashkil etish bilan bogʻliq xarajatlar loyiha-texnik hujjatlarga asosan vakolatli organning budjetdan tashqari mablagʻlari, shuningdek, xalqaro moliya institutlari va tashkilotlarining grantlari hamda qonunchilik hujjatlarida taqiqlanmagan boshqa manbalar hisobidan amalga oshiriladi. 4. “Agroplatforma” ATning maqsadi quyidagilardan iborat: qishloq xoʻjaligi korxonalari, taʼminotchi va xizmat koʻrsatuvchi tashkilotlarni agrotexnik tadbirlarning amalga oshirilishi boʻyicha ishonchli maʼlumotlar bilan taʼminlash; qishloq xoʻjaligi mahsulotlari yetishtirish faoliyatini amalga oshirish doirasida idoralararo elektron hamkorlikni rivojlantirishga koʻmaklashish; qishloq xoʻjaligi mahsulotlari yetishtiruvchilarga zamonaviy raqamli texnologiyalarga asoslangan xizmatlar koʻrsatish; qishloq xoʻjaligi mahsulotlari yetishtirish jarayonidagi mavjud vaqt sarfi va operatsion xarajatlarni qisqartirish; qishloq xoʻjaligi mahsulotlari yetishtiruvchilar va ularga tegishli yer uchastkalari, ekinlar toʻgʻrisidagi barcha maʼlumotlarni yagona bazaga jamlash, qayta ishlash, masofaviy uzatish orqali statistik hamda tahliliy hisobotlarni yigʻish va ulardan tezkor qarorlar qabul qilishda foydalanish; agrosanoat infratuzilmasini rivojlantirish va agrosanoat tarmoqlarida mavjud boshqa masalalarni samarali hal etish uchun sharoitlar yaratish. 5. Quyidagilar “Agroplatforma” ATning asosiy vazifalari hisoblanadi: paxta, boshoqli don, meva-sabzavot va boshqa qishloq xoʻjaligi mahsulotlari yetishtirish uchun imtiyozli kreditlar ajratish jarayonlarini raqamlashtirish, qishloq xoʻjaligi mahsulotlari yetishtiruvchilarga xizmatlar koʻrsatishni shaffoflik tamoyiliga rioya etgan holda elektron shaklga oʻtkazish; xizmatlar koʻrsatish shartnomalarini elektron shaklda rasmiylashtirish va ularning elektron bazasini shakllantirish, qishloq xoʻjaligi mahsulotlari yetishtiruvchilarga ajratilgan imtiyozli kreditlar va koʻrsatilgan xizmatlar monitoringini yuritish; qishloq xoʻjaligiga moʻljallangan yerlarni ijaraga berish va ekinlarni joylashtirish toʻgʻrisidagi maʼlumotlarni elektron shakllantirish; qishloq xoʻjaligi mahsulotlarini yetishtirish va realizatsiya qilish uchun elektron tijorat taomillarini joriy etish hamda qishloq xoʻjaligi korxonalari oʻrtasida ushbu imkoniyatlardan foydalanishni targʻib qilish; davlat organlari, taʼminotchi va xizmat koʻrsatuvchi tashkilotlar, qishloq xoʻjaligi korxonalari va boshqa tashkilotlarni qishloq xoʻjaligi mahsulotlari yetishtiruvchilarga biriktirilgan yer uchastkalari toʻgʻrisidagi maʼlumotlar bilan taʼminlash; buyurtmanomalarni elektron shaklda yuborish va qabul qilish; koʻrsatilgan xizmatlar va yetkazib berilgan mahsulotlar monitoringini yuritish; qishloq xoʻjaligi mahsulotlari yetishtirishga oid moliyaviy, statistik va tahliliy maʼlumotlarni olish; qishloq xoʻjaligi mahsulotlari yetishtiruvchilarning sugʻurtalashga oid maʼlumotlarini tijorat banklari va boshqa manfaatdor tashkilotlarga taqdim etish. 6. “Agroplatforma” AT ishtirokchilari oʻrtasida axborot almashinuvi boʻyicha hamkorlik doirasida: a) Oʻzbekiston Respublikasi Suv xoʻjaligi vazirligi — har bir hudud boʻyicha ekin maydonlarining meliorativ holati hamda ularni suv bilan taʼminlash imkoniyatlari toʻgʻrisidagi maʼlumotlarni shakllantiradi va har yili 1-mayga qadar “Agroplatforma” AT (“CropAgro” AT)ga joylashtiradi; b) Oʻzbekiston Respublikasi Iqtisodiyot va moliya vazirligi huzuridagi: Kadastr agentligi — qishloq xoʻjaligi yerlari chegarasi, ularga boʻlgan huquq egalari haqidagi hamda qishloq xoʻjaligi yerlari konturlari toʻgʻrisidagi maʼlumotlarni va koʻchmas mulkka boʻlgan huquqlar davlat reyestridan koʻchirmalarni elektron maʼlumot almashinuvi (integratsiya) orqali “CropAgro” ATga joylashtirib boradi; Qishloq xoʻjaligini davlat tomonidan qoʻllab-quvvatlash jamgʻarmasi — “Agroplatforma” AT orqali tijorat banklaridan elektron buyurtmalarni qabul qiladi va ushbu buyurtmalarga koʻra qishloq xoʻjaligi mahsulotlari yetishtiruvchilari uchun imtiyozli kreditlarni tijorat banklariga joylashtirib boradi; v) qishloq xoʻjaligi mahsulotlari yetishtiruvchilari — xizmat koʻrsatuvchi tijorat banklariga ariza va kredit buyurtmanomalarini elektron shaklda taqdim etadi, tijorat banklari — taqdim etilgan elektron buyurtmanomalarga asosan kreditlarni ajratib boradi; g) Oʻzbekiston fermer, dehqon xoʻjaliklari va tomorqa yer egalari kengashi huzuridagi Fermer xoʻjaliklarida buxgalteriya hisobi va hisobotini yuritish markazi — qishloq xoʻjaligi yerlaridan foydalanuvchilarga “Agroplatforma” AT imkoniyatlaridan toʻliq va samarali foydalanish borasida koʻmaklashadi; e) qishloq xoʻjaligi korxonalari — ajratilgan imtiyozli kreditlar hisobidan yetishtirilgan hosil, omborga qabul qilingan xom ashyo, tayyor va yarim tayyor mahsulotlar boʻyicha maʼlumotlarni “Agroplatforma” ATga joylashtirib boradi; j) agroklasterlar — qishloq xoʻjaligi mahsulotlari yetishtiruvchilari bilan shartnomaviy munosabatlarni rasmiylashtirish maqsadida elektron shakllantirilgan va korxona rahbari tomonidan imzolangan tijorat takliflarini taqdim etadi; z) vakolatli organ — “Agroplatforma” AT ishtirokchilari va ularning tarkibini hamda maʼlumotlar shakllanishini muvofiqlashtiradi. 7. Tizim operatorlari: “Agroplatforma” ATning uzluksiz ishlashini va axborot xavfsizligini taʼminlaydi; davlat boshqaruvi organlari va boshqa tashkilotlarni, “Agroplatforma” AT foydalanuvchisini tizimdagi texnik nosozliklar toʻgʻrisida xabardor qilib boradi; foydalanuvchiga “Agroplatforma” ATdan foydalanish uchun qulay sharoit yaratadi; qishloq xoʻjaligi korxonalari, taʼminotchi va xizmat koʻrsatuvchi tashkilotlar, davlat boshqaruvi organlari va boshqa tashkilotlarga “Agroplatforma” ATning funksional imkoniyatlarini taqdim etadi hamda ulardan toʻlaqonli foydalanishda koʻmaklashadi. 8. Tizim operatorlari quyidagi huquqlarga ega: “Agroplatforma” AT maʼlumotlaridan xizmat doirasida foydalanish; foydalanuvchi tomonidan “Agroplatforma” ATga kiritilgan maʼlumotlarning toʻgʻri va ishonchligini tekshirish. 9. “Agroplatforma” AT operatorlarining majburiyatlari quyidagilardan iborat: “Agroplatforma” ATning har bir ishtirokchisi tomonidan tizimga taqdim etiladigan sohaga doir maʼlumotlarning doimiy yangilab borilishini taʼminlash; “Elektron hukumat” tizimining idoralararo maʼlumotlar uzatish tarmogʻiga hamda “Agroplatforma” ATga joylashtirilgan axborot almashinuvi obyektlaridan foydalanishni tashkil qilish; foydalanuvchining shaxsiga doir va tijorat sirlari toʻgʻrisidagi maʼlumotlari sir saqlanishini kafolatlash; “Agroplatforma” AT orqali amalga oshirilgan operatsiyalarning roʻyxatga olinishini, operatsiyalar toʻgʻrisida hisobotlar shakllantirilishini va operatsiyalar toʻgʻrisidagi maʼlumotlar shakllantirilgan, joʻnatilgan yoki qabul qilingan shaklda uning yaxlitligini va oʻzgarmasligini taʼminlagan holda besh yildan kam boʻlmagan muddatda saqlanishini taʼminlash. 10. Foydalanuvchi quyidagi huquqlarga ega: “Agroplatforma” ATdan va undagi maʼlumotlardan mazkur Nizom talablari doirasida foydalanish; elektron shakldagi arizalarni taqdim etish; shartnomalarni elektron shaklda rasmiylashtirish. 11. Foydalanuvchining majburiyatlari quyidagilardan iborat: “Agroplatforma” ATdan foydalanishda mazkur Nizom talablariga qatʼiy rioya etish, boshqa foydalanuvchi va tizim operatorlari faoliyatiga zarar yetkazmaslik; “Agroplatforma” AT orqali xizmatlarni olishda oʻz faoliyatiga oid toʻgʻri va ishonchli maʼlumotlarni taqdim etish. 12. Foydalanuvchi Internet axborot tarmogʻidagi rasmiy veb-sayt orqali “Agroplatforma” AT imkoniyatlaridan foydalanish uchun roʻyxatdan oʻtadi. Bunda foydalanuvchi “Elektron hukumat” tizimi foydalanuvchilarini identifikatsiyalashning yagona axborot tizimida (OnelD) roʻyxatdan oʻtgan boʻlishi shart. 13. Foydalanuvchi “Agroplatforma” ATda roʻyxatdan oʻtish jarayonida quyidagilarni taqdim etadi: a) jismoniy shaxslar uchun: foydalanuvchining shaxsiy identifikatsiya raqami (JSHSHIR); foydalanuvchining mobil telefon raqami; foydalanuvchining elektron pochta manzili; foydalanuvchining yashash manzili; b) yuridik shaxslar uchun: yuridik shaxs vakilining mobil telefon raqami; yuridik shaxsning joylashgan yeri va elektron pochta manzili; yuridik shaxsning faoliyat yoʻnalishi. Foydalanuvchining boshqa maʼlumotlari idoralararo maʼlumot almashinuvi orqali olinadi. 14. “Agroplatforma” ATdan roʻyxatdan oʻtish yakuni bilan foydalanuvchi va mazkur axborot tizimi operatorlari oʻrtasida axborot tizimidan foydalanish shartlarini qabul qilish boʻyicha elektron shaklda shartnoma imzolanadi. 15. Foydalanuvchi “Agroplatforma” ATga taqdim etilgan maʼlumotlarning toʻgʻri va haqqoniyligi uchun javobgar hisoblanadi. 16. “Agroplatforma” ATdan quyidagi maqsadlarda foydalaniladi: qishloq xoʻjaligi ekinlarini joylashtirish toʻgʻrisidagi maʼlumotlarni elektron xaritada koʻrsatish va ushbu maʼlumotlarni belgilangan tartibda kelishish; qishloq xoʻjaligi ekinlarini joylashtirilishi toʻgʻrisidagi maʼlumotlarga asosan kelgusi hosil uchun fyuchers shartnomalarini imzolash; imtiyozli kreditlar olish uchun elektron shakldagi arizani taqdim etish hamda kredit shartnomasini imzolash; kreditlarni qaytmaslik xavfidan sugʻurtalash; qishloq xoʻjaligi va melioratsiya texnikalarini lizingga olish boʻyicha elektron arizani taqdim etish va lizing shartnomasini imzolash; qishloq xoʻjaligiga doir statistik va tahliliy maʼlumotlarni olish, yetishtirilgan hosilning yakuniy hisob-kitoblarini monitoring qilish. 17. Roʻyxatdan oʻtgan har bir foydalanuvchi uchun “Agroplatforma” ATda shaxsiy kabinet yaratiladi. Shaxsiy kabinetdan ushbu Nizomning 16-bandida koʻrsatilgan maqsadlarda foydalaniladi. 18. Foydalanuvchi oʻz shaxsiy kabineti orqali amalga oshirgan harakati uchun masʼul hisoblanadi. Tizim operatorlari foydalanuvchining shaxsiy kabinetidan uchinchi shaxs ruxsatsiz foydalanganligi uchun javobgar hisoblanmaydi. 19. Foydalanuvchi tomonidan “Agroplatforma” AT orqali taqdim etilgan maʼlumotlarda nomutanosibliklar aniqlanganda, uning “Agroplatforma” ATdan foydalanish huquqi vaqtincha toʻxtatiladi. Foydalanuvchi tomonidan xatoliklar bartaraf etilgandan soʻng uning “Agroplatforma” ATdan foydalanish huquqi bir ish kunida qayta tiklanadi. 20. Foydalanuvchining faoliyati qonunchilik hujjatlarida belgilangan tartibda tugatilgan taqdirda, uning “Agroplatforma” ATdan foydalanish huquqi ham toʻxtatiladi. 21. Foydalanuvchi bilan “Agroplatforma” ATdan foydalanish boʻyicha tuzilgan shartnomaga muvofiq belgilangan majburiyatlar elektron hujjat aylanishi shaklida amalga oshiriladi. 22. Foydalanuvchi “Agroplatforma” ATdan foydalanish toʻgʻrisidagi shartnomani imzolashi bilan birga ushbu axborot tizimi orqali elektron hujjat aylanishiga oʻz roziligini bildirishi lozim. 23. “Agroplatforma” ATda elektron hujjat aylanishi jarayonida elektron raqamli imzo kalitlaridan qonunchilik hujjatlarida belgilangan tartibda foydalaniladi. 24. “Agroplatforma” AT operatorlari foydalanuvchiga kuyidagi texnik xizmatlarni koʻrsatish majburiyatini zimmasiga oladi: “Agroplatforma” ATdan foydalanish boʻyicha maslahat berish, ushbu axborot tizimidan foydalanish boʻyicha foydalanuvchi murojaatiga javob qaytarish; “Agroplatforma” AT dasturiy taʼminotida yuzaga kelgan va ushbu axborot tizimining funksional imkoniyatlarining bajarilishiga taʼsir koʻrsatadigan xatoliklarni bartaraf etish; “Agroplatforma” ATda yuzaga kelgan uzilishlar va ushbu axborot tizimiga kiritilgan oʻzgartirishlar toʻgʻrisida foydalanuvchini oʻz vaqtida xabardor qilish. 25. “Agroplatforma” AT operatorlari zarur hollarda foydalanuvchiga shartnoma shartlarida belgilangan majburiyatlarga asosan qoʻshimcha texnik yordam koʻrsatishi mumkin. 26. Fors-major holatlari yuzaga kelganda taraflar mazkur holatlar bartaraf etilguniga qadar shartnomada belgilangan oʻzaro majburiyatlarni bajarishdan vaqtincha ozod qilinadi. 27. Fors-major holatlari yuzaga kelganligi yoki bartaraf etilganligi boʻyicha xabarnoma taraflarda mavjud boʻlgan barcha aloqa vositalari orqali yuboriladi. 28. “Agroplatforma” AT operatorlari quyidagi hollarda javobgar hisoblanmaydi: “Agroplatforma” ATdan foydalanish davrida umumiy foydalanish uchun moʻljallangan aloqa tarmoqlarining texnik nosozligi, foydalanuvchining Internet axborot tarmogʻidan foydalanishining cheklanishi, maʼlumotlarni uzatish va qabul qilish jarayonidagi aloqa tarmoqlaridagi boshqa texnik nosozliklar; foydalanuvchining “Agroplatforma” ATga kirishi uchun ruxsatning cheklanishi; foydalanuvchining apparati yoki dasturiy taʼminotidagi texnik nosozliklar; “Agroplatforma” AT operatorlarining bevosita nazorati ostida boʻlmagan boshqa holatlar. 29. “Agroplatforma” ATdan foydalanish jarayonida yuzaga keladigan nizo va kelishmovchiliklar qonunchilik hujjatlarida belgilangan tartibda hal etiladi. 30. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladilar. Bosqichlar Subyektlar Tadbirlar Bajarish muddatlari 1-bosqich Qishloq xoʻjaligi mahsulotlari yetishtiruvchilari (keyingi oʻrinlarda — foydalanuvchi) Internet axborot tarmogʻidagi veb-sayt orqali “Agroplatforma” AT imkoniyatlaridan foydalanish uchun roʻyxatdan oʻtadi. Ixtiyoriy ravishda 2-bosqich Foydalanuvchi, “Agroplatforma” AT operatorlari “Agroplatforma” ATdan foydalanish shartlarini qabul qilish boʻyicha elektron shaklda shartnoma imzolaydi. Foydalanuvchi “Agroplatforma” ATda roʻyxatdan oʻtgandan soʻng 3-bosqich Foydalanuvchi Shaxsiy kabinet orqali: qishloq xoʻjaligi ekinlarini joylashtirilishi toʻgʻrisidagi maʼlumotlarga asosan kelgusi hosil uchun fyuchers shartnomalarini imzolaydi; imtiyozli kreditlar olish uchun elektron shakldagi arizani taqdim etadi hamda kredit shartnomasini imzolaydi; kreditlarni qaytmaslik xavfidan sugʻurtalaydi; qishloq xoʻjaligi va melioratsiya texnikalarini lizingga olish boʻyicha elektron arizani takdim etadi va lizing shartnomasini imzolaydi; qishloq xoʻjaligiga doir tahliliy va statistik maʼlumotlarni oladi va yetishtirilgan hosilning yakuniy hisob-kitoblarini monitoring qilib boradi. Doimiy 4-bosqich “Agroplatforma” AT operatorlari Foydalanuvchi taqdim etgan maʼlumotlarda oʻzaro nomutanosibliklar aniqlanganda, foydalanuvchining “Agroplatforma” ATdan foydalanishini vaqtincha toʻxtatadi. Nomutanosibliklar aniqlangan vaqtda 5-bosqich Foydalanuvchi Taqdim etilgan maʼlumotlardagi nomutanosibliklarni bartaraf etadi va bu toʻgʻrisida “Agroplatforma” AT operatorlarini yagona Call markazi orqali xabardor qiladi. Ixtiyoriy ravishda 6-bosqich “Agroplatforma” AT operatorlari Foydalanuvchi takdim etgan maʼlumotlardagi nomutanosibliklar bartaraf etilgandan soʻng foydalanuvchining “Agroplatforma” ATdan foydalanish huquqini tiklaydi. Bir ish kunida 1. Vazirlar Mahkamasining 2019-yil 17-iyuldagi 599-son qarori bilan tasdiqlangan Qishloq xoʻjaligiga moʻljallangan yerlarning yer kadastriga doir axborotni vazirliklar va idoralarning hamda mahalliy davlat hokimiyati organlarining rasmiy veb-saytlariga joylashtirish va ulardan foydalanish tartibi toʻgʻrisidagi nizomda: a) 2-bandda: oltinchi xatboshi quyidagi tahrirda bayon etilsin: “Agroplatforma” AT — Oʻzbekiston Respublikasi Qishloq xoʻjaligi vazirligining “Raqamli qishloq xoʻjaligi” yagona integratsion platformasi tarkibiga kiruvchi hamda paxta, boshoqli don, meva-sabzavotlar yetishtirish uchun imtiyozli kreditlarni ajratish, qishloq xoʻjaligi mahsulotlari yetishtiruvchilarga shaffoflik tamoyilida xizmat koʻrsatish imkoniyatlarini taʼminlab beradigan axborot tizimi”; quyidagi mazmundagi toʻqqizinchi xatboshi bilan toʻldirilsin: “ochiq elektron xaritasi — qishloq xoʻjaligi geoportali”; b) 7-bandning “a” kichik bandi quyidagi tahrirda bayon etilsin: “a) Oʻzbekiston Respublikasi Iqtisodiyot va moliya vazirligi huzuridagi Kadastr agentligi, Davlat kadastrlari palatasi (yer uchastkasi chegaralari boʻyicha) hududiy boʻlinmalari”; v) 8-banddagi “agroonline.uz dasturi” soʻzlari “Agroplatforma” axborot tizimi” soʻzlari bilan almashtirilsin; g) 9-bandning “a” kichik bandi quyidagi tahrirda bayon etilsin: “a) Davlat kadastrlari palatasi hududiy boʻlinmalari tomonidan: yer uchastkasining yerdan foydalanuvchilari boʻyicha nomi, xoʻjalik va huquqiy rejimi, joylashgan joyi (manzili), chegarasi, maydoni, yer toifalari va turlari”; d) 9-band quyidagi tahrirdagi “d” kichik band bilan toʻldirilsin: “d) Qishloq xoʻjaligi vazirligining Tuproqshunoslik va agrokimyoviy tadqiqotlar instituti va “Tuproq tarkibi va repozitoriysi, sifati tahlil markazi” davlat unitar korxonasi tomonidan: tuproqning unumdorligi (ball boniteti) va sifat xususiyatlari toʻgʻrisidagi maʼlumotlar”; e) 10-banddagi “yagona elektron axborot markazining agroonline.uz dasturiga” soʻzlari “qishloq xoʻjaligi geoportaliga” soʻzlari bilan almashtirilsin; j) nizomning ilovasida: I-blokda: I-blokning nomlanishidagi “agroonline.uz dasturi” soʻzlari “qishloq xoʻjaligi geoportali” soʻzlari bilan almashtirilsin; 1-bosqichning “Subyektlar” ustunidagi “Yer resurslari, geodeziya, kartografiya va davlat kadastri davlat qoʻmitasi, Qoraqalpogʻiston Respublikasi va viloyatlar yer resurslari va davlat kadastri boshqarmalari, tuman (shahar) yer resurslari va davlat kadastri boʻlimlari” soʻzlari “Iqtisodiyot va moliya vazirligi huzuridagi Kadastr agentligi va Davlat kadastrlari palatasi hududiy boʻlinmalari” soʻzlari bilan almashtirilsin; 2-bosqichning “Subyektlar” ustunidagi “Qishloq xoʻjaligi vazirligi va uning hududiy boʻlinmalari huzurida tashkil etilgan yuridik shaxs maqomiga ega boʻlmagan Yagona elektron axborot markazi” soʻzlari “Qishloq xoʻjaligi vazirligining tuman (Quvasoy shahar) qishloq xoʻjaligi boʻlimlari, “Oʻzdaverloyiha” davlat ilmiy-loyihalash instituti” soʻzlari bilan almashtirilsin; II-blok quyidagi tahrirda bayon etilsin: 2. Vazirlar Mahkamasining “Qishloq xoʻjaligi ekinlarini oqilona joylashtirish tartibi toʻgʻrisidagi nizomni tasdiqlash haqida” 2020-yil 24-avgustdagi 505-son qarorida: a) 2-band quyidagi tahrirda bayon etilsin: “2. Oʻzbekiston Respublikasi Qishloq xoʻjaligi vazirligi, Suv xoʻjaligi vazirligi, Iqtisodiyot va moliya vazirligi hamda Investitsiyalar, sanoat va savdo vazirligi ushbu nizom talablaridan kelib chiqqan holda oʻzlariga yuklatilgan vazifalarni oʻz vaqtida bajarilishini taʼminlasin”; b) ilovada: 2-bandning birinchi xatboshi quyidagi tahrirda bayon etilsin: “2. Sugʻoriladigan va lalmi ekin yerlarida qishloq xoʻjaligi ekinlari, birinchi navbatda, fermer xoʻjaliklari va boshqa qishloq xoʻjaligi tashkilotlarining takliflari, ixtisoslashuvi, hududlarning tabiiy iqlim sharoiti va suv bilan taʼminlanganlik darajasi hamda ichki va tashqi bozor talablari, yerlarning meliorativ holati va tuproq unumdorligi, moddiy-texnika, mehnat va boshqa resurslar bilan taʼminlanganlik darajasi tahlil qilingan holda oqilona joylashtiriladi”; 3-band quyidagi tahrirdagi ikkinchi xatboshi bilan toʻldirilsin: “CropAgro” AT — qishloq xoʻjaligi yerlaridan foydalanuvchilarning takliflarini qabul qilish, qishloq xoʻjaligi ekinlarini elektron joylashtirish, kelishish, maʼlumot va hisobotlarni shakllantirish uchun foydalaniladigan axborot tizimi”; ikkinchi — oʻn uchinchi xatboshilar tegishlicha uchinchi — oʻn toʻrtinchi xatboshilar deb hisoblansin; 5-band quyidagi tahrirdagi toʻrtinchi — yettinchi xatboshilar bilan toʻldirilsin: “yer hisoboti boʻyicha qishloq xoʻjaligi ekinlari joylashtiriladigan yer maydonlarini tahlil qiladi; qishloq xoʻjaligi ekinlari joylashtiriladigan maydonlarning chegaralari va yerdan foydalanuvchilar kesimidagi xaritalarni tuman (Quvasoy shahar) hokimliklariga va tuman qishloq xoʻjaligi boʻlimlariga taqdim etadi; qishloq xoʻjaligi ekinlarini joylashtiradi hamda ekin maydonlarining joylashgan chegaralari boʻyicha tuproq ball-boniteti toʻgʻriligini va ishonchliligini taʼminlaydi. Bunda, yer hisoboti, qishloq xoʻjaligi ekinlarini joylashtirish uchun yer maydonlari va ularning foydalanuvchilari kesimidagi xaritalar Oʻzbekiston Respublikasi Iqtisodiyot va moliya vazirligi huzuridagi Kadastr agentligi tomonidan elektron shaklda ishlab chiqiladi hamda Qishloq xoʻjaligi vazirligiga taqdim etiladi”; 6-band chiqarib tashlansin; 7 va 8-bandlar quyidagi tahrirda bayon etilsin: “7. Oʻzbekiston Respublikasi Suv xoʻjaligi vazirligi har bir hudud (kontur) boʻyicha ekin maydonlarining meliorativ holati va suv bilan taʼminlash imkoniyatlari toʻgʻrisidagi obyektiv maʼlumotlarni shakllantiradi hamda “CropAgro” ATga joylashtiradi. 8. Oʻzbekiston Respublikasi Iqtisodiyot va moliya vazirligi ichki va tashqi bozor talablarini inobatga olgan holda, qishloq xoʻjaligi mahsulotlari ishlab chiqarishning yillik prognoz hajmlarini tumanlar kesimida shakllantiradi va Qishloq xoʻjaligi vazirligiga taqdim etadi”; 9-bandda: birinchi xatboshi quyidagi tahrirda bayon etilsin: “9. Oʻzbekiston Respublikasi Investitsiyalar, sanoat va savdo vazirligi”; uchinchi xatboshi quyidagi tahrirda bayon etilsin: “tashqi bozorlarda qishloq xoʻjaligi mahsulotlari turlari boʻyicha savdo aylanmasi va hajmlari toʻgʻrisidagi maʼlumotlarni davlatlar kesimida shakllantiradi va Qishloq xoʻjaligi vazirligiga taqdim etadi”; 11-bandda: birinchi xatboshidagi “Vazirlar Mahkamasi huzuridagi” soʻzlari “Oʻzbekiston Respublikasi Qishloq xoʻjaligi vazirligi huzuridagi” soʻzlari bilan almashtirilsin; uchinchi xatboshidagi “joylashtirilishi” soʻzidan keyin “va unga muvofiq toʻliq ekilishi” soʻzlari bilan toʻldirilsin; 13-band quyidagi tahrirda bayon etilsin: “13. Oʻzbekiston Respublikasi Investitsiyalar, sanoat va savdo vazirligi oxirgi uch yillik statistik maʼlumotlarga asoslangan holda xorijiy davlatlar kesimida qishloq xoʻjaligi mahsulotlarining aniq turlarini eksport qilish talablari va hajmlari toʻgʻrisidagi takliflarni har yili aprel oyida Qishloq xoʻjaligi vazirligiga takdim etadi”; 14-bandning birinchi va ikkinchi xatboshilar quyidagi tahrirda bayon etilsin: “14. Tuman (Quvasoy shahar) hokimliklari har yili 1-iyulga qadar qishloq xoʻjaligi ekinlarini mustaqil joylashtirish boʻyicha qishloq xoʻjaligi yerlaridan foydalanuvchilarning takliflarini “CropAgro” AT orqali qabul qiladi; qishloq xoʻjaligi yerlaridan foydalanuvchilarning takliflari tuman (Quvasoy shahar) qishloq xoʻjaligi boʻlimlari, irrigatsiya boʻlimlari hamda fermer, dehqon xoʻjaliklari va tomorqa yer egalari kengashlari tomonidan koʻrib chiqilishini taʼminlaydi”; 15-band quyidagi tahrirda bayon etilsin: “15. Qishloq xoʻjaligi ekinlarini joylashtirishda tuman (Quvasoy shahar) irrigatsiya boʻlimlaridan ekin maydonlarining suv bilan taʼminlanganlik darajasi toʻgʻrisida xulosa olinadi va “CropAgro” ATga joylashtiriladi”; 16-bandda: birinchi xatboshi quyidagi tahrirda bayon etilsin: “16. Tuman (Quvasoy shahar) hokimligi tuman va fermerlar kesimida kiritilgan ekinlarni joylashtirish takliflarini uch ish kunida “CropAgro” ATda elektron raqamli imzo bilan tasdiqlaydi, bu haqida tizimda avtomatik tarzda maʼlumotnoma shakllantiriladi. Quyidagi hollarda takliflar rad etilishi mumkin”; beshinchi xatboshisi quyidagi tahrirda bayon etilsin: “Tuman (Quvasoy shahar) hokimligi bu haqida uch kun ichida rad etish sabablarini “CropAgro” ATga joylashtiradi va foydalanuvchilarni tizim orqali xabardor qiladi”; 18-bandda: birinchi xatboshi quyidagi tahrirda bayon etilsin: “18. Oʻzbekiston Respublikasi Qishloq xoʻjaligi vazirligi huzuridagi “Oʻzdaverloyiha” institutining hududiy boʻlinmasi tuman (Quvasoy shahar) qishloq xoʻjaligi boʻlimlari bilan birgalikda qishloq xoʻjaligi yerlaridan foydalanuvchilarning takliflarini umumlashtirish asosida qishloq xoʻjaligi ekinlarini konturlar kesimida joylashtiradi”; quyidagi tahrirdagi ikkinchi xatboshi bilan toʻldirilsin: “Tuman (Quvasoy shahar) qishloq xoʻjaligi boʻlimlari irrigatsiya boʻlimlari, fermer, dehqon xoʻjaliklari va tomorqa yer egalari kengashlari, Tuproqshunoslik va agrokimyoviy tadqiqotlar instituti, “Tuproq tarkibi va repozitoriysi, sifati tahlil markazi” davlat unitar korxonasi bilan birgalikda qishloq xoʻjaligi ekinlarining konturlar kesimida joylashtirilishini koʻrib chiqadi, zarur hollarda qoʻshimcha va toʻldirishlar kiritadi hamda elektron raqamli imzo bilan tasdiqlaydi”; ikkinchi va uchinchi xatboshilar tegishlicha uchinchi va toʻrtinchi xatboshilar deb hisoblansin; toʻrtinchi xatboshidagi “yer resurslari va davlat kadastri boʻlimi,” soʻzlari chiqarib tashlansin; 19-bandda: birinchi xatboshi chiqarib tashlansin; ikkinchi xatboshidagi “taqdim etilgan” soʻzlari chiqarib tashlansin; ikkinchi xatboshi birinchi xatboshi deb hisoblansin; 20-bandning birinchi xatboshidagi “yer resurslari va davlat kadastri boʻlimi,” soʻzlari chiqarib tashlansin; 21-bandning birinchi xatboshi quyidagi tahrirda bayon etilsin: “21. Tuman (Quvasoy shahar) hokimligi qishloq xoʻjaligi ekinlarini joylashtirish natijalari boʻyicha tegishli qarorni 5 ish kunida mahalliy ijro etuvchi hokimiyat organlari tomonidan qabul qilinadigan qarorlarni ishlab chiqish, kelishish va roʻyxatdan oʻtkazishning yagona elektron tizimi — “E-qaror” orqali qabul qiladi”; 23-bandning birinchi xatboshidagi “10-iyunga qadar” soʻzlari “20-avgustga qadar” soʻzlari bilan almashtirilsin; 24-band quyidagi tahrirda bayon etilsin: “24. Oʻzbekiston Respublikasi Qishloq xoʻjaligi vazirligi tuman (Quvasoy shahar) hokimlarining qishloq xoʻjaligi ekinlarini joylashtirish boʻyicha qarorlarini umumlashtirgan holda, kelgusi yil hosili uchun qishloq xoʻjaligi ekinlarini joylashtirishning prognoz koʻrsatkichlarini www.agro.uz sayti va hududlarning qishloq xoʻjaligi geoportallarida eʼlon qiladi”; 25-band chiqarib tashlansin; 26-bandning birinchi xatboshi quyidagi tahrirda bayon etilsin: “26. Qishloq xoʻjaligi ekinlarini joylashtirish natijalari monitoringi Oʻzbekiston Respublikasi Qishloq xoʻjaligi vazirligi huzuridagi “Oʻzdaverloyiha” davlat ilmiy-loyihalash instituti tomonidan yuritiladi”; nizomga ilova quyidagi tahrirda bayon etilsin: Bosqichlar Subyektlar Tadbirlar Bajarish muddatlari 1-bosqich Iqtisodiyot va moliya vazirligi huzuridagi Kadastr agentligi Qishloq xoʻjaligiga moʻljallangan yer uchastkasi kadastr raqami, foydalanuvchisi, kontur raqami, chegaralari, yer turi va geografik joylashuvi, maydoni (gektarda) va boshqa maʼlumotlarni integratsiya orqali taqdim etadi. Doimiy 2-bosqich “Agrosanoatni raqamlashtirish markazi” MCHJ “CropAgro” ATda maʼlumotlarni yigʻish, saqlash, ishlov berish, foydalanuvchilarni texnik jihatdan qoʻllab-quvvatlash, hisobotlarni avtomatik shakllantirish, inson omilini qisqartirish boʻyicha dasturiy yechimlarni joriy etadi va takomillashtirib boradi. Doimiy 3-bosqich Suv xoʻjaligi vazirligi Iqtisodiyot va moliya vazirligi Ekin maydonlarining meliorativ holati va suv bilan taʼminlash imkoniyati toʻgʻrisida; ichki va tashqi bozordagi talablarni inobatga olgan holda, qishloq xoʻjaligi mahsulotlarini turlari boʻyicha ishlab chiqarishning yillik prognoz hajmlari toʻgʻrisida maʼlumotlarni Qishloq xoʻjaligi vazirligiga taqdim etadi. Har yili 1-mayga qadar 4-bosqich Qishloq xoʻjaligi yerlaridan foydalanuvchilar “CropAgro” AT orqali qishloq xoʻjaligi ekinlarini joylashtirish boʻyicha takliflarni tuman (Quvasoy shahar) hokimligiga kiritadi. Har yili 1-iyulga qadar 5-bosqich Tuman (Quvasoy shahar) hokimliklari Takliflarni tuman (Quvasoy shahar) qishloq xoʻjaligi boʻlimi, irrigatsiya boʻlimi, fermer, dehqon xoʻjaliklari va tomorqa yer egalari kengashi tomonidan koʻrib chiqilishini taʼminlaydi. Uch ish kunida 6-bosqich “Oʻzdaverloyiha” institutining hududiy boʻlinmalari Tuman (Quvasoy shahar) qishloq xoʻjaligi boʻlimi bilan birgalikda takliflarni umumlashtiradi, “CropAgro” ATda qishloq xoʻjaligi ekinlarini konturlar kesimida joylashtiradi. Har bir ekin turini tegishli shartli belgilar asosida 1:10000 miqyosdagi xaritalarga tushiradi. Besh ish kunida 7-bosqich Tuman (Quvasoy shahar) qishloq xoʻjaligi boʻlimi, Fermer, dehqon xoʻjaliklari va tomorqa yer egalari kengashi, Irrigatsiya boʻlimi va Tuproqshunoslik va agrokimyoviy tadqiqotlar instituti, “Tuproq tarkibi va repozitoriysi, sifati tahlil markazi” davlat unitar korxonasi Qishloq xoʻjaligi ekinlarining konturlar kesimida joylashtirilishini koʻrib chiqadi, zarur hollarda qoʻshimcha va toʻldirishlar kiritadi hamda elektron raqamli imzo bilan tasdiqlaydi. Ikki ish kunida 8-bosqich Tuman (Quvasoy shahar) hokimliklari Qishloq xoʻjaligi ekinlarini joylashtirish natijalari boʻyicha tegishli qarorni mahalliy ijro etuvchi hokimiyat organlari tomonidan qabul qilinadigan qarorlarni ishlab chiqish, kelishish va roʻyxatdan oʻtkazishning yagona elektron tizimi — “E-qaror” orqali qabul qiladi. Besh ish kunida 9-bosqich Qoraqalpogʻiston Respublikasi Vazirlar Kengashi va viloyatlar hokimliklari Tumanlar (Quvasoy shahar) hokimliklarining kelgusi yil hosili uchun sugʻoriladigan va lalmi maydonlarga qishloq xoʻjaligi ekinlarini joylashtirish toʻgʻrisidagi qarorlarini umumlashtirgan holda Qishloq xoʻjaligi vazirligiga taqdim etadi. Har yili 20-avgustga qadar 10-bosqich “Oʻzdaverloyiha” instituti va uning hududiy boʻlinmalari Ekinlarning ekilishi va holati monitoringini yuritadi. Doimiy 11-bosqich Qishloq xoʻjaligi vazirligi Tuman (Quvasoy shahar) hokimlarining qishloq xoʻjaligi ekinlarini joylashtirish boʻyicha qarorlarini umumlashtirgan holda, kelgusi yil hosili uchun qishloq xoʻjaligi ekinlarini joylashtirishning prognoz koʻrsatkichlarini www.agro.uz sayti va hududlarning qishloq xoʻjaligi geoportallarida eʼlon qiladi. Har yili 10-sentabrga qadar ”. 3. Vazirlar Mahkamasining “Qishloq xoʻjaligi mahsulotlari ishlab chiqaruvchilarini davlat tomonidan moliyaviy qoʻllab-quvvatlashni tashkil etish toʻgʻrisida” 2021-yil 11-martdagi 130-son qarorida: a) 3 va 5-bandlardagi “Moliya vazirligi” soʻzlari “Iqtisodiyot va moliya vazirligi” soʻzlari bilan almashtirilsin; 4-banddagi “Iqtisodiy taraqqiyot va kambagʻallikni qisqartirish vazirligi” soʻzlari “Iqtisodiyot va moliya vazirligi” soʻzlari bilan almashtirilsin; b) 1-ilovada: 1-banddagi “Moliya vazirligi” soʻzlari “Iqtisodiyot va moliya vazirligi” soʻzlari bilan almashtirilsin; 7-band quyidagi tahrirda bayon etilsin: “7. Qarz oluvchi kredit olish uchun uning asosiy talab qilib olinguncha saqlanadigan depozit hisobvaragʻiga xizmat koʻrsatayotgan tijorat bankiga Oʻzbekiston Respublikasi Qishloq xoʻjaligi vazirligining “Agroplatforma” AT orqali ariza bilan birga quyidagi hujjatlarni taqdim etadi: a) Urugʻchilikni rivojlantirish markazi tarkibidagi elita urugʻchilik xoʻjaliklari hamda yer uchastkasiga egalik huquqi boʻlgan paxta-toʻqimachilik klasterlari tomonidan: yer uchastkasiga boʻlgan huquqni tasdiqlovchi hujjat (yer uchastkasini uzoq muddatli ijaraga olish shartnomasi yoki koʻchmas mulk obyektiga boʻlgan huquqlarning Davlat roʻyxatidan oʻtkazilganligi toʻgʻrisida davlat reyestri koʻchirmasi); tuman (Quvasoy shahar) hokimining gʻoʻza ekinini joylashtirish toʻgʻrisidagi elektron raqamli imzo bilan tasdiqlangan maʼlumotnomasi; Oʻzbekiston Respublikasi Qishloq xoʻjaligi vazirligining tuman (Quvasoy shahar) qishloq xoʻjaligi boʻlimlari tomonidan tasdiqlangan tuproqning bir bonitet balliga nisbatan normativ hosildorligi (sentner/gektar) toʻgʻrisidagi maʼlumotnoma; b) fermer xoʻjaliklari bilan fyuchers shartnomasi asosida faoliyat yuritadigan paxta-toʻqimachilik klasterlari va kooperatsiyalari tomonidan: fyuchers shartnomasi tuzilgan fermer xoʻjaliklarining tasdiqlangan roʻyxati; tuman (Quvasoy shahar) hokimining gʻoʻza ekinini joylashtirish toʻgʻrisidagi elektron raqamli imzo bilan tasdiqlangan maʼlumotnomasi; Oʻzbekiston Respublikasi Qishloq xoʻjaligi vazirligining tuman (Quvasoy shahar) qishloq xoʻjaligi boʻlimlari tomonidan tasdiqlangan tuproqning bir bonitet balliga nisbatan normativ hosildorligi (sentner/gektar) toʻgʻrisidagi maʼlumotnoma”; 11-band quyidagi tahrirda bayon etilsin: “11. Kredit mikdori Oʻzbekiston Respublikasi Qishloq xoʻjaligi vazirligi tomonidan har yili eʼlon qilinadigan minimal narx asosida hamda tuproqning bir bonitet balliga nisbatan normativ hosildorligini (sentner/gektar) hisobga olgan holda belgilanadi”; 238, 239, 2315 va 25-bandlardagi “Moliya vazirligi” soʻzlari “Iqtisodiyot va moliya vazirligi” soʻzlari bilan almashtirilsin; v) 2-ilovada: 1-banddagi “Moliya vazirligi” soʻzlari “Iqtisodiyot va moliya vazirligi” soʻzlari bilan almashtirilsin; 7-band quyidagi tahrirda bayon etilsin: “7. Qarz oluvchi kredit olish uchun uning asosiy talab qilib olinguncha saqlanadigan depozit hisobvaragʻiga xizmat koʻrsatayotgan tijorat bankiga Oʻzbekiston Respublikasi Qishloq xoʻjaligi vazirligining “Agroplatforma” AT orqali ariza bilan birga quyidagi hujjatlarni taqdim etadi: a) fermer xoʻjaliklari va Urugʻchilikni rivojlantirish markazi tarkibidagi elita urugʻchilik xoʻjaliklari hamda yer uchastkasiga egalik huquqi boʻlgan gʻallachilik klasterlari tomonidan: yer uchastkasiga boʻlgan huquqni tasdiqlovchi hujjat (yer uchastkasini uzoq muddatli ijaraga olish shartnomasi yoki koʻchmas mulk obyektiga boʻlgan huquqlarning Davlat roʻyxatidan oʻtkazilganligi toʻgʻrisida davlat reyestri koʻchirmasi); tuman (Quvasoy shahar) hokimining boshoqli don ekinini joylashtirish toʻgʻrisidagi elektron raqamli imzo bilan tasdiqlangan maʼlumotnomasi; Oʻzbekiston Respublikasi Qishloq xoʻjaligi vazirligining tuman (Quvasoy shahar) qishloq xoʻjaligi boʻlimlari tomonidan tasdiqlangan tuproqning bir bonitet balliga nisbatan normativ hosildorligi (sentner/gektar) toʻgʻrisidagi maʼlumotnoma; b) fermer xoʻjaliklari bilan fyuchers shartnomasi asosida faoliyat yuritadigan gʻallachilik klasterlari va kooperatsiyalari tomonidan: fyuchers shartnomasi tuzilgan fermer xoʻjaliklarining tasdiqlangan roʻyxati; tuman (Quvasoy shahar) hokimining boshoqli don ekinini joylashtirish toʻgʻrisidagi elektron raqamli imzo bilan tasdiqlangan maʼlumotnomasi; Oʻzbekiston Respublikasi Qishloq xoʻjaligi vazirligining tuman (Quvasoy shahar) qishloq xoʻjaligi boʻlimlari tomonidan tasdiqlangan tuproqning bir bonitet balliga nisbatan normativ hosildorligi (sentner/gektar) toʻgʻrisidagi maʼlumotnoma”; 11-band quyidagi tahrirda bayon etilsin: “11. Kredit miqdori Oʻzbekiston Respublikasi Qishloq xoʻjaligi vazirligi tomonidan har yili eʼlon qilinadigan minimal narx asosida hamda tuproqning bir bonitet balliga nisbatan normativ hosildorligini (sentner/gektar) hisobga olgan holda belgilanadi”; 25-banddagi “Moliya vazirligi” soʻzlari “Iqtisodiyot va moliya vazirligi” soʻzlari bilan almashtirilsin; g) 3-ilovada: 1-banddagi “Moliya vazirligi” soʻzlari “Iqtisodiyot va moliya vazirligi” soʻzlari bilan almashtirilsin; 7-band quyidagi tahrirda bayon etilsin: “7. Qarz oluvchi kredit olish uchun uning asosiy talab qilib olinguncha saqlanadigan depozit hisobvaragʻiga xizmat koʻrsatayotgan tijorat bankiga Oʻzbekiston Respublikasi Qishloq xoʻjaligi vazirligining “Agroplatforma” AT orqali ariza bilan birga quyidagi hujjatlarni taqdim etadi: yer uchastkasiga boʻlgan huquqni tasdiqlovchi hujjat (yer uchastkasini uzoq muddatli ijaraga olish shartnomasi yoki koʻchmas mulk obyektiga boʻlgan huquqlarning Davlat roʻyxatidan oʻtkazilganligi toʻgʻrisida davlat reyestri koʻchirmasi); tuman (Quvasoy shahar) hokimining sabzavot ekinlarini joylashtirish toʻgʻrisidagi elektron raqamli imzo bilan tasdiqlangan maʼlumotnomasi; Oʻzbekiston Respublikasi Qishloq xoʻjaligi vazirligining tuman (Quvasoy shahar) qishloq xoʻjaligi boʻlimlari tomonidan tasdiqlangan tuproqning bir bonitet balliga nisbatan normativ hosildorligi (sentner/gektar) toʻgʻrisidagi maʼlumotnoma”; 11-band quyidagi tahrirda bayon etilsin: “11. Kredit miqdori Oʻzbekiston Respublikasi Qishloq xoʻjaligi vazirligi tomonidan har yili eʼlon qilinadigan minimal narx asosida hamda tuproqning bir bonitet balliga nisbatan normativ hosildorligini (sentner/gektar) hisobga olgan holda belgilanadi”; 25-banddagi “Moliya vazirligi” soʻzlari “Iqtisodiyot va moliya vazirligi” soʻzlari bilan almashtirilsin. 4. Vazirlar Mahkamasining 2019-yil 9-iyuldagi 571-son qarori bilan tasdiqlangan Oʻzbekiston Respublikasi Qishloq xoʻjaligi vazirligi toʻgʻrisidagi nizomning 9-bandi oʻn oltinchi xatboshidagi “Agrosanoatni raqamlashtirish markazi” davlat muassasasi” soʻzlari “Agrosanoatni raqamlashtirish markazi” MCHJ” soʻzlari bilan almashtirilsin. 5. Vazirlar Mahkamasining “Oʻzbekiston Respublikasi agrosanoat majmui va qishloq xoʻjaligida raqamlashtirish tizimini rivojlantirish chora-tadbirlari toʻgʻrisida” 2020-yil 17-dekabrdagi 794-son qarorining 2-bandidagi “Agrosanoatni raqamlashtirish markazi” davlat muassasasini” soʻzlari “Agrosanoatni raqamlashtirish markazi” MCHJni” soʻzlari bilan almashtirilsin. 6. Vazirlar Mahkamasining “Qishloq xoʻjaligi va oziq-ovqat mahsulotlari yoʻqotishlarini qisqartirishga doir qoʻshimcha chora-tadbirlar toʻgʻrisida” 2021-yil 17-sentabrdagi 574-son qarorida: 1-banddagi “Agrosanoatni raqamlashtirish markazi” davlat muassasasida” soʻzlari “Agrosanoatni raqamlashtirish markazi” MCHJ” soʻzlari bilan almashtirilsin; 5-bandning ikkinchi xatboshidagi “Agrosanoatni raqamlashtirish markazi” davlat muassasasi” soʻzlari “Agrosanoatni raqamlashtirish markazi” MCHJ” soʻzlari bilan almashtirilsin. 8. Vazirlar Mahkamasining “Tomorqa xoʻjaliklarida yetishtirilgan mahsulotlarni kafolatli xarid qilish tizimini moliyaviy jihatdan qoʻllab-quvvatlash toʻgʻrisida” 2022-yil 21-fevraldagi 81-son qarorining 2-bandi toʻrtinchi xatboshidagi va qarorga ilovaning 8-bandidagi “Qishloq xoʻjaligi vazirligi huzuridagi “Agrosanoatni raqamlashtirish markazi” davlat muassasasining “Agrosubsidiya” axborot tizimi” soʻzlari “Qishloq xoʻjaligi vazirligining “Agrosubsidiya” axborot tizimi” soʻzlari bilan almashtirilsin. 9. Vazirlar Mahkamasining “Qishloq xoʻjaligi mahsulotlarini yetishtiruvchilarga subsidiya berish axborot tizimini joriy qilish chora-tadbirlari toʻgʻrisida” 2022-yil 16-dekabrdagi 711-son qarorining 3-bandi birinchi xatboshidagi va 1-ilovaning 3-bandidagi “Agrosanoatni raqamlashtirish markazi” davlat muassasasi” soʻzlari “Agrosanoatni raqamlashtirish markazi” MCHJ” soʻzlari bilan almashtirilsin. 1. Vazirlar Mahkamasining “Qishloq xoʻjaligi korxonalari faoliyatiga zamonaviy axborot-kommunikatsiya texnologiyalarini keng joriy qilish chora-tadbirlari toʻgʻrisida” 2018-yil 10-avgustdagi 645-son qarori. 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Qishloq xoʻjaligi mashinasozligi sohasini boshqarish tizimini yanada takomillashtirishga oid chora-tadbirlar toʻgʻrisida” 2020-yil 30-iyundagi PQ-4765-son qarori)” 2020-yil 30-oktabrdagi 666-son qaroriga 1-ilovaning 3-bandi. 3. Vazirlar Mahkamasining “Oʻzbekiston Respublikasida oʻsimliklar karantini va himoyasi tizimini tubdan takomillashtirilganligi munosabati bilan Oʻzbekiston Respublikasi hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2021-yil 15-dekabrdagi 752-son qaroriga 1-ilovaning 18-bandi.